**Grb**

REPUBLIKA HRVATSKA

OPĆINSKI SUD U ZLATARU

Zlatar, Trg slobode 14/a

PREDSJEDNIK SUDA

Broj: 7 Su-261/2021- 3

Zlatar, 19. svibnja 2021.

OBAVIJEST UZ OGLAS

Općinskog suda u Zlataru broj 7 Su-261/2021-2 od 19. svibnja 2021. za radno mjesto *administrativnog referenta – upisničara – 1 (jednog) izvršitelja/ice na određeno vrijeme-* do povratka na rad odsutne službenice *u Posebnoj sudskoj pisarnici u Donjoj Stubici*

Sukladno čl. 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/2017), obavještavaju se kandidati o:

**Opisu poslova radnog mjesta**: zaprima, razvrstava i ulaže podneske upućene sudu, vodi odgovarajuće upisnike, imenike i pomoćne knjige, evidenciju o spisu i kretanju spisa te sređuje i raspoređuje spise, rješava sudsku poštu, ulaže dostavnice, vodi brigu o zakonskim i sudskim rokovima u sudskim predmetima, uredno vodi evidenciju o naplati sudskih pristojbi i o neplaćenim pristojbama, obavlja poslove po nalogu upravitelja sudske pisarnice, ravnatelja sudske uprave i predsjednika suda, kao i druge poslove određene Zakonom i Sudskim poslovnikom, kao korisnik sustava eSpis dužan je prilikom osnivanja spisa u sustav eSpis ažurno i na pravilan način unositi točne i potpune podatke te odgovorno postupati sa spisom, također je dužan prilikom rada na spisu u sustavu eSpis postupati u skladu s dostavnom i drugom naredbom koja je unesena u sustav eSpis

**Podacima o plaći**: plaća radnog mjesta za koje se vrši prijem utvrđena je čl. 108. st. 2. Zakona o državnim službenicima i namještenicima (Narodne novine, broj 27/01) u vezi s čl. 144. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19, 98/19) i člankom 9. f. (Opći i administrativni poslovi) toč. 3. Uredbe o nazivima radnih mjesta i koeficijentima složenosti poslova u državnoj službi (NN 37/01, 38/01-ispr., 71/01, 89/01, 112/01, 7/02-ispr., 17/03, 197/03, 21/04, 25/04-ispr., 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19). Podaci o plaći radnog mjesta za koje se vrši prijem nalaze se na web stranici Narodnih novina (www.nn.hr).

OPĆINSKI SUD U ZLATARU